**Задача Е? Часовник**

**Пояснение към решението:**

Представяме си, че окръжността на циферблата е разделена с деления на 720 равни части. Така стрелката на минутите за всяка минута ще измине 12 деления, а стрелката на часовете за една минута ще се премести на 1 деление. Тези деления от 720 равни части ги отчитаме от мястото, където часовата стрелка показва 12 часа.

В началния момент времето е h0 часа и m0 минути. Делението, което сочи минутната стрелка в този момент е md0=12\*m0, а което сочи часовата стрелка е hd0=60\*h0+m0.

Търсим момента от време, когато часовата стрелка ще сочи md0. Тогава часът ще е h=md0/60, а минутата ще бъде m = md0%60. Отпечатваме h и m, като когато h е 0, трябва да отпечатаме 12.

Изминалото време се намира като пресметнем hdt:

if(hd>hd0) hdt=hd-hd0; else hdt=720-(hd0-hd);

Отпечатваме ht=hdt/60 и mt=hdt%60.

*Емил Келеведжиев*